**Norges Blindeforbunds Ungdom**

**Protokoll for sentralstyremøte 05/23**

**19. oktober klokka 18.00-20.00 via Zoom**

**Til stede:** Leder: Silje Solvang

Nestleder: Maren Gjærde Tryggestad

3. Styremedlem: Henning Knudsen (referent)

4. Styremedlem: Silje Madelen Ingvaldsen

5. Styremedlem: William Skauen

1. Vara: Knut Sørskår

2. Vara: Casper André Rønning

# SAK xx/23 Prosjektstruktur og prosjektplan.

Daglig leder Stephen Jørstad innledet sammen med organisasjonsrådgiver Felicitas Scheffknecht. Han gjennomgikk ulike langsiktige strategiske valg for NBfU, med fokus på nye satsinger og mer langvarige prosjekter.

Administrasjonen viste innledningsvis til at NbfUs økonomiske stilling er solid, og at driften er god. De påpekte at dette ga et godt grunnlag for å utvikle organisasjonen. Administrasjonen ba samtidig Sentralstyret om noen tydeligere rammer hva gjelder NBfUs arbeid, både medlemsaktivitet og interessepolitikk, og at en bedre struktur rundt dette arbeidet også vil gjøre det enklere for administrasjone og bidra.

Kontoret ønsket et tydelig rammeverk for hvilke nåværende og fremtidige prosjekter Sentralstyret ønsket at kontoret skulle prioritere. Det var også ønskelig at også NBfUs politikk ble inndelt i prosjekter, slik at det både blir enklere for administrasjonen å rapportere på disse, og for Sentralstyret å drive prioritering, føring og kontroll med arbeidet. Å arbeide mer prosjektbasert vil også gi mulighet for lettere, ved behov, å finansiere prosjektene med eksterne midler. Det ble understreket at det er viktig at strukturen er der når pengene mottas, slik at prosjektene ikke faller sammen eller ender i kaos.

Administrasjonen pekte på enkelte aktuelle prosjekter, som arbeid innenfor utdanning, herunder likepersonsarbeid, universell utforming av IKT, psykisk helse, og det regionale arbeidet.

Sentralstyret understreket i sin diskusjon at tydeligere prosjekter er et gode, og at det bør kunne benyttes på særlige satsingsområder. Sentralstyret understreket samtidig viktigheten av involvering i tillitsvalgte og medlemmer både på styringsnivå og i de ulike prosjektene.

Av særlige fokusområder for prosjekter foreslo Sentralstyret særlig et skoleprosjekt der elever, lærere og helsepersonell gis opplæring i hvordan møte synshemmede (Blind kompetanse), medvirkning og politisk påvirkning, tilgjengelige festivaler, overgangsfase til voksenliv og bruk av IKT til innendørs mobilitet.

Vedtak:

Sentralstyret støtter administrasjonens forslag.

Administrasjonen fremmer forslag til en overordnet struktur, herunder et overordnet årshjul, til neste styremøte. Videre fremmes utkast til mandat for prosjektstyringsgruppe.

Utdanning er særlig ønsket prioritert, herunder likepersonsarbeid og kursing. Deretter prioriteres brukermedvirkning, politikk og mestring. Som punkt 3 prioriteres psykisk helse.